
văţătura copilului, din clasa I, până 
în clasa a VIII-a, iar pe mine m-a 
ajutat în toate treburile casei şi în 
ceea ce nu puteam să fac, din cauza 
bolii pe care o port din tinereţe. Do- 
rea dintotdeauna și a insistat ca pă- 


rintele să-şi continue după termina- 
rea facultăţii toate celelalte studii şi 
l-a sprijinit din toate puterile lui. 
Acum când nu mai este printre noi, 
încerce să mă mângâi, pentru că mi-a 
rămas mie, tot ceea ce a avut el mai 


drag: Lucian, Lavinia şi Iosif, pe care 
îi iubea foarte mult. Dumnezeu să îl 
ierte şi să îl odihnească, iar noi nu îl 
vom uita niciodată! 


Vă mulţumim! 


+ Soroace împlinite în această perioadă pentru mulţi dintre cei 
din obşte sau apropiaţi ei, plecaţi la Domnul: Cornelia - 40 
zile, preoteasa Mihaela - 1 an, copila Sara-Anamaria - 2 
ani, Lidia - 2 ani, Ludovic. Dumnezeu să le miluiască suflete- 


le! 


Foaia MaxiMina intră în VACANȚĂ până după sărbă- 
tori! Dumnezeu să dea tuturor mângâiere și putere! 


ul psaltic 


„Sfântul lan Demsehit” 


al Arhiepiscopiei Aradului 


CONCERT DE COLINDE 


psaltice și folclorice intitulat 


(n Dumnezeu li mită” 


gala Mare a Palatului Cultura] Arad 


Marţi | 20 decembrie 2022 |19.00 
Bilet | 15 lei 
Biletele se pot procura de la pangarul Catedralei Vechi 


Eveniment realizat cu sprijinul 
Arhiepiscopiei Aradului 


SF. IOAN DE KRONSTADT 
Frumuseţea vieţii creştine 


Iubirea odihneşte, lărgeşte plăcut inima şi o însufleţeşte, în timp ce ura este dureros de 
îngustă şi o tulbură. Cel care îi urăşte pe alţii se chinuieşte pe sine însuşi; este cel mai 
necioplit dintre toţi. Pentru ca să nu-ţi aminteşti de răutatea aproapelui tău, ci să-l ierţi 
din inimă, adu-ţi aminte că nici tu însuţi nu eşti străin de răutate, ca şi de toate celelalte 
patimi. Adevărata iubire suportă de bunăvoie greutăţile, necazurile şi truda; rabdă re- 
sentimentele, umilinţele, neajunsurile, defectele şi greşelile, dacă nu dăunează celor- 
lalţi; suportă cu răbdare şi blândeţe josniciile şi răutăţile celorlalţi, lăsând totul în sea- 


ma lui Dumnezeu. 


Împreuna-slujire a părinţilor noştri şi a pr. Ioan Bi- 
zău, venit de la Cluj pentru lansarea Monografiei 


Bisericii 


+ Marţi, 20 decembrie 2022, de la ora 19, la Palatul Cultural va avea loc concer- 
tul de colinde „Cu Dumnezeu la masă” al Grupului psaltic Sf. loan Damas- 
chin, condus de pr. Gabriel Streulea. Cu acest concert se încununează maratonul 
de colinde pe care grupul l-a făcut în acest post, în Arad şi în judeţ. 


* Un sondaj dat publicităţii în această săptămână arată că majoritatea românilor 
au în continuare cea mai mare încredere în Biserică: 66,3%. Dintre români, 
91,6% cred în Dumnezeu, iar 53,9% au mărturisit că se roagă zilnic, în timp ce 
69,7% consideră că educaţia religioasă este necesară în şcoli. (sursa: ortho- 
doxchristian.com) 


+ Din dorinţa de a ajuta şi a ridica nivelul de cunoaştere, Seminarul Teologic Sf. 
Treime din Jordanville, SUA, pune la dispoziţie mirenilor cunoscători de limba 
engleză cursuri on-line despre Sf. Scriptură, scrierile Sfinţilor Părinţi, slujbe şi 
alte problematici contemporane. (sursa: orthodoxchristian.com) 


Ioan de Kronstadt 


Arhiva pdf a revistei: https://archive.org/search.php?query=Maximina+pentru+suflet&sort=-publicdate 
Contact: revista.maximina Egmail.com sau la tel. 0734.194.372. Mulţumim tuturor pentru rugăciuni şi ajutor 

Foaie ortodoxă pentru sufleţ 


PECETEA NAȘTERII 
Mântuitorului 


A 

În calitatea Sa de Om adevărat, 
Mântuitorul avea strămoşi, aşa cum 
avem noi toţi. Însă în calitatea Sa de 
Dumnezeu adevărat, adică de Fiu 
veşnic, de Logos preexistent, El nu 
avea strămoşi. 


„Veniţi, iubitorilor de prăznuire, să 
lăudăm în psalmi adunarea strămo- 
şilor”. Aceasta este una din cântările 
acestei perioade, care îi înşiră pe câ- 
ţiva dintre strămoşi. Şirul se deschi- 
de cu Adam, apoi Noe, Melchi- 
sedec... Ce strămoş strălucit! Ce figu- 
ră tipologică, acest Melchisedec!... 
Avraam, Isaac, Iacov, până la lege, 
iar după lege, Moise, Aaron, prorocii 


Pr. Ioan Bizău 


mari şi mici... Ilie, Elisei, 
Zaharia şi ultimul profet, 
Ioan Botezătorul. 


Să reflectăm ce a însem- 
nat tipologia în Vechiul 
Testament.  Typos  în- 
seamnă „pecete”. Pe vremuri, când 
mergeam la poştă cu coletul, îl legam 
cu sfoară, poştăriţa lua ceară roşie şi 
o topea, curgând pe nodul sforii. Du- 
pă aceea venea cu o pecete din metal 
pe care o imprima. Ce rămânea în 
masa moale de ceară topită este 
typos-ul, urma. Dacă vorbim de ur- 
mă, ne amintim şi de „urmele piroa- 
nelor”, atunci când Toma cere să 
pipăie urmele piroanelor. 


Ce sunt figurile tipologice, cu care 
duminicile dinaintea Crăciunului ne 
familiarizează? De fapt, întreg Postul 
Naşterii ne-a adus înainte o seamă 
de figuri tipologice  vetero- 
testamentare, căci Vechiul 'Testa- 
ment este pedagog către Hristos, aşa 
cum îl numeşte Sf. Ap. Pavel. Figuri- 
le tipologice pot fi persoane, lucruri 
sau evenimente, cărora Duhul lui 
Dumnezeu le-a conferit o funcţie 

profetică în raport cu viitorul, adică 
Răsăritul cel de Sus. De aici învăţăm 
că nu tot Vechiul Testament, adică 
nu toate persoanele, obiectele şi în- 
tâmplările au funcţie tipologică, cum 
suntem uneori ispitiţi să credem. 


Dintre lucruri, să ne amintim de bas- 
ton, adică de toiag. In vechime, băr- 
baţii trebuiau să poarte baston. Scla- 
vii nu aveau voie. Nici preoţii români 
înainte de 1700 nu aveau voie să 
poarte baston, căci acesta era sem- 
nul nobleţei, nu aveau voie să umble 
cu ciubote făcute de ciubotar, să 
poarte pălărie de postav şi să umble 
călare prin sat, pentru că aveau con- 
diția de iobagi. Dintre toţi bărbaţii 
Vechiului Testament care au purtat 
toiag (căci toţi îl purtau când ajun- 
geau la maturitate), numai un toiag 
are funcţie tipologică, acela al lui 
Aaron şi apoi al lui Moise. Cel cu 
care Moise loveşte stânca din care 
ţâşneşte apă. 


„Și toți, întru Moise, au fost botezați 
în nor şi în mare. Şi toți au mâncat 
aceeaşi mâncare duhovnicească; şi 
toți, aceeaşi băutură duhovnicească 
au băut, pentru că beau din piatra 
duhovnicească ce îi urma. lar pia- 
tra era Hristos.” 


Apostolul Pavel ne spune că şi stân- 
ca avea o funcţie tipologică, pentru 
că ea Îl prefigura pe Hristos, era, de 
fapt, o prezenţă a Lui: căci părinţii 
noștri toţi s-au botezat trecând prin 
Marea Roşie şi prin nor. Câţi oameni 
vor fi trecut prin Marea Roşie sau 
prin nor, dar numai cu un prilej s-a 
dovedit marea mântuitoare! Şi apoi 
au băut băutura cea mântuitoare, 
apa din stâncă. Poporul iudeu era 
împărțit în 12 seminții şi fiecare avea 
câte un conducător. Doar aceştia 


mergeau la stâncă şi luau apă pentru 
toţi cei din seminţia lor, după ce Mo- 
ise va fi făcut un anumit ritual religi- 
os. Căci nu se lua apa oricând şi ori- 
cum, ci doar când era nevoie. lar 
stânca a fost aceeaşi în toţi cei 40 de 
ani de peregrinare prin pustie, îi în- 
soţea, în aceeaşi stâncă au lovit în tot 
acest timp. În celebra sinagogă de la 
Dura Europos s-au găsit toate repre- 
zentările Vechiului Testament din 
timpul ieşirii poporului evreu din 
Egipt. Aceasta pentru cei care spun 


ae) aaa cea Vima ma aa ma a a a a a ae 
LI 


că nu erau icoane în Vechiul Testa- 
ment... Într-una dintre fresce este 
înfăţişat Moise lovind stânca şi iz- 
voarele mergând la 12 capi de cete. 
Deci era o împărțire ierarhică, aşa 
cum se întâmplă după sfinţirea Sf. şi 
Marelui Mir din Joia Mare, când 
Patriarhul dă episcopilor, care îm- 
part apoi protopopilor şi preoţilor 
din ţinutul lor. 


Revenind la enigmaticul Melchi- 
sedec. El este o figură tipologică a 
Vechiul Testament, căci ne îndrumă 
spre Hristos. Ştim că nu avea nici 
mamă, nici tată. De unde era preot, 
ci l-a preoţit pe el, cine i-a conferit 
darul de a preoţi în cultul legitim? 
Toate acestea ne duc cu gândul la 


Mântuitorul. Acesta este Vechiul 
Testament — călăuză pe calea înţele- 
gerii de către noi a lucrării de mân- 
tuire a lui Dumnezeu. Este ca învăţă- 
toarea care ne ia mâna şi scrie îm- 
preună cu noi până ne obişnuim şi 
reuşim să facem bastonaşul sau lite- 
ra aşa cum trebuie. 


O altă figură tipologică a fost Abel, 
cel ucis pe nedrept de fratele său, în 
care vedem pe Mântuitorul Hristos. 
La fel și Avraam, care este tatăl tutu- 
ror celor credincioşi. Acestea ar fi 
persoanele tipologice. 


Iar evenimentele tipologice din Ve- 
chiul Testament care ne pregătesc de 
întruparea Mântuitorul sunt cele 
precum: trecerea prin Marea Ro- 
şie sau biruirea amaleciţilor prin 
rugăciunea lui Moise ale cărui mâini 
erau sprijinite de Aaron şi Or. Cartea 
Ieşirii este cea mai profetică dintre 
cărțile Vechiului Testament. 


Doar persoanele, lucrurile sau eveni- 
mentele cărora Duhul Sfânt le-a con- 
ferit această funcţie pot fi numite 
tipologice sau profetice, căci doar 
acelea au propovăduit pe Hristos „ca 
Viaţă şi Inviere”. Dar tot Vechiul 
Testament este plin de lucrarea lui 
Hristos, în mod tainic, ascuns, prin 
strămoși, prin obiecte, prin eveni- 
mente cu funcţii tipologice. Rostul a 
fost îndreptarea oamenilor către 
Hristos, prin ei „logodindu-Ţi mai 
înainte biserica cea din păgâni”. A 
tuturor oamenilor. De aceea îi ve- 
dem la Voroneţ şi pe profeţi, şi pe 
filosofii păgâni. 


Şi prin aceşti strămoşi am intrat deja 
în orizontul de binecuvântare, de 
frumuseţe al Praznicului ce urmează. 


Vino, Iisuse, în inuna mea! 


Vino, Iisuse, în inima mea 

Ca într-o iesle săracă 

Și încălzeşte-o cu dragostea Ta 
Templu curat să se facă. 


Doamne, când norii se scutur' 
de-argint 
Și totu-i alb de ninsoare 


Aş vrea şi eu să-i mai cânt 
un colind 


Cu el să-Ți cad la picioare. 


Aş vrea să fie din aur curat 

Şi cu-adieri de tămâie 
Cum-'dinioară şi magii Ti-au 
dat 

Darul ştiut de-o vecie. 


Dar dacă aur în mine nu am, 
Atunci cu râvnă fierbinte, 


S-alerg spre Tine ca bunii păs- 
tori, 


Și ca o oiţă cuminte! ... 


Dar şi sărac eu doar Ție mă- 
nchin, 

Chiar de n-am daruri să-Ți pla- 
că 


Şi-aduc cu mine tot vechiul co- 
lind, 


Naşterea Ta s-o slăvească. 

A 


Interviul săptămânii 


Viaţă de mamă 


De vorbă cu sora Măriuța Farcașiu 


Sunteţi din zona Târnovei. Cum 
erau satul şi oamenii în vremea 
copilăriei dvs. ? 


Da, m-am născut în comuna Târ- 
nova. La noi în sat se păstrau tra- 
diţiile Sfintelor Sărbători. De 
exemplu, de Crăciun se umbla cu 
colinda, iar de Anul Nou cu plugu- 
şorul. În ziua de Crăciun, după 
Sfânta Liturghie, veneau copiii cu 
steaua pe la casele oamenilor. Deşi 
era perioada comunistă, oamenii 
trăiau cu frică de Dumnezeu şi 
mergeau la biserică. Erau buni şi 
harnici şi se ajutau întreolaltă. 
Iarna erau tare frumoase şezători- 
le în care femeile torcea lână sau 
tricotau, iar bărbaţii făceau clacă 
pentru a desface porumbul de pe 
ştiuleţi. 


Cum erau crescuţi atunci copiii? 


Eu, de exemplu, m-am format du- 
pă modelul părinţilor mei, urmân- 
du-le exemplul. Era în casa noas- 
tră bună înțelegere şi frică de 
Dumnezeu. Părinţii mei m-au în- 
văţat să nu mint, să nu fur şi să mă 
îndeletnicesc cu diferitele munci 
obişnuite fetelor: să tricotez, să cos 
şi să croşetez dantele. S-au intere- 
sat de educaţia mea tot timpul cât 
am fost la școală, ţinând o legătură 
strânsă cu învățătorul din sat. Pă- 
rinţii mei au fost oameni buni, dar 
şi foarte fermi în ceea ce priveşte 
educaţia mea. 


Știm că părintele Lucian a avut de 
mic înclinații spre preoţie. Cine l- 
a influențat sau îndrumat spre 
Biserică, mai ales că în perioada 
comunistă era greu din acest 
punct de vedere? 


Părinţii mei l-au dus de mic la bi- 
serica din Târnova, pentru că pe 
pr. Lucian l-au crescut ei până la 


vârsta de 6 ani, cu multă frică de 
Dumnezeu. La început mergea la 
biserică cu mama mea (foto, în 
mijloc), iar când a mai crescut 
mergea dimineaţa, de la începutul 
slujbei, singur. Il urmărea cu cea 
mai mare atenţie pe părintele Pă- 
iuşan, preotul din sat, care mi-a 
spus odată: „Era atent la orice 
gest, chiar şi la mimica feţei me- 
le”. Noi nu l-am influenţat în ni- 
ciun fel, nici nu l-am îndrumat 
spre aceasta. Dar el singur a avut o 
mare dragoste pentru Biserică şi 
mai ales pentru sfintele slujbe, pe 
care, după ce venea acasă încerca 
să le reproducă. Cânta ca şi canto- 
rul de la Biserică, iar pe părintele 
din sat îl imita întru totul cu predi- 
ca pe care o rostise la Biserică, dar 
şi cu rostirea ecteniilor, pe care le 
ştia din minte. Aceasta din fragedă 
copilărie, de pe la vârsta de 5 ani. 
Avea mare dragoste pentru sfinte- 
le veşminte şi de aceea a rugat-o 
pe mama mea să-i facă un rând de 
veşminte asemănătoare cu ale pă- 
rintelui de la biserică şi mama mea 
i-a îndeplinit dorinţa, cosându-i-le 
după cum el însuşi şi le-a croit, la 
maşina de cusut pe care o avem 
acasă. Mai târziu, şi-a făcut singur 


o cruce din traforaj, iar tata i-a 
făcut o cădelniţă dintr-o lampă de 
petrol cu lanţuri. Mai apoi, când a 
crescut mai mare l-am întrebat ce 
să-i cumpărăm de ziua lui, iar el 
ne-a cerut un Liturghier, pe care 
cu mare greutate am reuşit să-l 
obţin de la magazinul Diecezana 
de pe strada Eminescu. Tata i-a 
făcut şi o măsuţă din lemn pentru 
această carte, iar părintele Lucian, 
copil fiind, şi-a amenajat în garajul 
casei de la ţară o mică bisericuţă. 


Decizia sa de a urma Seminarul şi 
mai apoi Teologia aţi primit-o 
uşor? Îl vedeaţți preot? 


Nu am primit-o uşor, ştiind cât de 
greu ne va fi cu el plecat departe, 
şi lui fără noi, cu toate că eram 
convinsă că el numai aceasta do- 
reşte: să devină preot. De aceea, 
până la urmă am acceptat şi m-am 
bucurat că îşi poate îndeplini visul. 


Cum a schimbat aceasta viaţa 
dumneavoastră? 


Viaţa noastră s-a schimbat radical. 
Am mers la Biserică, ne-am găsit 
duhovnic, am început să ţinem 
toate posturile, urmându-l întoc- 
mai pe Lucian. Deci noi ca părinţi 
ne-am format după copil, şi nu 
copilul după noi, aşa cum ar fi fost 
firesc. Mulţumim lui Dumnezeu 
pentru tot ce ceea i-a dăruit, din 
copilăria lui. 


Anul acesta a trecut la Domnul 
soțul dumneavoastră. A fost foar- 
te discret în obşte. Spuneţi-ne câ- 
teva cuvinte despre dânsul în via- 
ţa de familie. 


Mi-e greu să vorbesc despre soţul 
meu la timpul trecut. Cu noi a avut 
o bunătate aparte. S-a ocupat cu 
multă răbdare de lecţiile şi de în- 

lie sau şoşoni, cu paltonaşe până la 
glezne, înfofoliţi cu şaluri de lână, cu 
căciuli de oaie şi desagile pe umeri, 
luptând din greu cu zăpada moale ce 
cădea din văzduh. 


Colindele răsunau în seara de Ajun 
pe ulițele Bucureştiului, până la 
miezul nopţii. Onorurile erau făcute 
de corul Mitropoliei, cel de la Dom- 
niţa Bălaşa şi corul Operei Teatrului 
Naţional. Cântecele începeau la ora 
opt seara, primul popas fiind făcut la 
Palatul Regal. Acolo se aşezau în 
faţa scării, începând colindele în faţa 
Majestăţilor Lor. După ce terminau 
de colindat, oaspeţii erau poftiţi „în 
sala de aşteptare din josul aripii 
stângi a palatului”, unde erau pri- 


miţi cu o masă încărcată de covrigi, 
nuci poleite, mere, prăjituri de mul- 
te feluri şi diferite daruri de la suve- 
rani. De la palat, corurile plecau 
spre reşedinţa Mitropolitului pentru 
a-l colinda. O oră mai târziu, Bucu- 
reştiul era împânzit de glasuri de 
copii care, împărţiţi în cete de patru- 
cinci ţânci, cântau cu bucurie „Bună 
dimineaţa la Moş Ajun!”. Această 
seară, a Ajunului, se numea „seara 
cea mare a colindelor”. 


La curtea regilor 


La Palatul Regal, în cele trei zile ale 
Crăciunului, nu se dădea nicio re- 
cepţie. Se ofereau daruri fiecărui 
angajat. De la Mareşalul Curţii până 
la valet, toţi se bucurau de taina Cră- 
ciunului şi păstrau cu sfinţenie car- 
tea ilustrată semnată de Suveran. 
Despre acele clipe, despre darul re- 
gal primit de fiecare, se vorbea toată 
vacanţa de iarnă. 


Atmosfera de Crăciun din casa Re- 
gelui Carol I şi a Reginei Elisabeta, 
serioşi şi austeri, preocupaţi până la 
amănunt de mersul românesc, pre- 


cauţi şi solitari, conduşi de simţul 
datoriei, va fi fost complet diferită 
de cea din familiile succesorilor lor. 


Regele Ferdinand şi Regina Maria 
au avut o casă plină de copii. Căsăto- 
riți de foarte tineri (la 27 şi, respec- 
tiv, la 17 ani) ei au adunat în jurul 
bradului de Crăciun viaţă, veselie, 
daruri şi căldură familială. 


Crăciunurile regale, organizate cu 
grijă şi graţie de Regina Elena, erau 
intime, calde, iubitoare, iar sutele de 
angajaţi care luau parte la ele se 
simțeau, în Sala Tronului, ca într-o 
catedrală. 


În exil, Regele Mihai şi Regina Ana 
au petrecut Crăciunuri simple, ca 
orice alt cuplu din lume care avea de 
pus pe masa de Ajun nouă-zece far- 
furii, pentru copii, părinţi şi bunici. 
Cadourile erau modeste, alese fieca- 
re cu un înţeles anume şi cu spirit de 
economie. Copiii au avut parte de 
Crăciunuri pline de dragoste, ocroti- 
toare, petrecute în simplitate, aşa 
cum probabil nu ar fi avut dacă se 
năşteau într-un Regat al României 
anilor 1950. 


CRĂCIUN LA AIUD 


În iarna anului 1963, părintele 
Arsenie Papacioc se afla închis 
ca deţinut politic în închisoarea de 
la Aiud, unde comandant era colo- 
nelul Gheorghe Crăciun. A trăit 
atunci o experienţă pe care nu şi-o 
putea explica. „Ce minune mai 
mare decât că sunt în viaţă?“, 
spunea adeseori duhovnicul. 


Considerat element periculos pen- 
tru credinţa sa nestrămutată în 
Dumnezeu, părintele Papacioc era 
tot timpul propus pentru izolare: 
ba pentru că nu-şi încheiase nastu- 
rii la haină (trei zile izolare), ba 
pentru că a fost găsit culcat cu un 
picior în pat (10 zile de izolare), sau 
chiar dormind rezemat de lateralele 
patului (10 zile de izolare), sau pen- 
tru că făcea propagandă religioasă 
în celulă (tot 10 zile). „Au încercat 
foarte mult să mă distrugă. 
Mă băgau la răcitor cu zilele. 
Mi s-au întâmplat lucruri ex- 
traordinare acolo. Era aşa o 
suferinţă şi o durere că nici nu 
te mai gândeai că o să scapi 


viu“, mărturisea părintele. 


La 24 decembrie 1963, în ajunul 
Crăciunului, părintele Arsenie Pa- 
pacioc a primit 10 zile de izolare cu 
regim sever. Avea vina că vorbea 
aşa tare despre Dumnezeu încât se 
auzea perfect pe coridor şi în celu- 
lele vecine. Afară era un ger nă- 
praznic, iar după trei zile, părintele 
era aşa de slăbit încât n-a mai rezis- 
tat şi s-a aşezat pe jos, pe cimentul 
rece al celulei, ceea ce însemna 
moarte sigură. 


„Ajunsesem la un aşa moment că 
aşteptam să văd cum îmi iese su- 
fletul din trup. Eram conştient pâ- 
nă în ultima clipă. Atunci s-a în- 
tâmplat ceva ce nu poate fi spus în 
cuvinte“, istorisea părintele. A 
simţit cum „Cineva“ l-a tras de pici- 
oare şi i-a spus: „Scoală-te, Arse- 
nie, dacă vrei să nu mori! Aici nu 
se doarme! Vremea ta încă nu a 
venit“. Cu un efort supraomenesc, 
părintele s-a urcat pe marginea 
tinetei, singurul obiect de 

5, 


Femeia este înzestrată cu nu- 
meroase daruri alese: puterea 
de a împărtăşi trăirile şi senti- 
mentele celuilalt, delicateţea, 
puterea de a inspira şi de a-şi 
sprijini aproapele. Aceşti ta- 
lanţi fac din ea un trimis al lui 
Hristos, care are menirea de a 
uşura suferințele şi durerile 
oamenilor. 


Sfânta Împărăteasă 
Alexandra 


Oamenii lui Dumnezeu 


Alexandra 


Viaţa unei împărătese (3) 


Jertfă până la capăt surd. 


Bunătatea țarinei se 
vădea în tot ce făcea, 
mai ales în relaţia cu 
aproapele, prin grija 
necontenită de cei 
sărmani. Este greu 
de închipuit câţi să- 
raci a ajutat împără- 
teasa, câţi copii au 
avut parte de educa- 
ţie datorită ei, de 
câţi bolnavi a avut 
grijă, mai ales în pe- 
rioada războiului. 


Alexandra a fost un desăvârşit 
„trimis al lui Hristos”. A avut o 
dragoste mare şi autentică pen- 
tru Rusia, mai mult decât pen- 
tru ţara natală. După încorona- 
re scria: „în acel moment co- 
pleşitor al Tainei am simţit că 
m-am cununat cu însăşi Ru- 
sia”. Statutul său de împărătea- 
să a unui stat creştin l-a înţeles 
ca o îndatorire de a fi un exem- 
plu de trăire a Evangheliei şi 
nu ca un privilegiu. Însă majo- Atunci s-a arătat 

ritatea contemporanilor săi nu adevărata măreție a sufletului 
i-au înţeles această chemare. ei. Împărăteasa a trimis pe 
front preoţi cu paraclise mobile 
în care să se oficieze slujbe şi 
unde soldaţii să poată primi 
Sfânta Împărtăşanie, precum şi 


Râvna cu care împărăteasa a 
îmbrăţişat Ortodoxia şi viaţa ei 
duhovnicească erau o mustrare 


„mobilier“ al celulei de pedeapsă, şi 
a rămas aşa în întuneric, răbdând 
soarta. 


Era o noapte adâncă, iar deţinuţii 
din izolatoare se chinuiau să rămâ- 
nă în viaţă. Soţia colonelului Cră- 
ciun, comandantul închisorii din 
Aiud, a avut un coşmar. S-a trezit 
din somn şi i-a spus soţului ei: „Du- 
te şi fă ceva cu cei pe care-i ai sub 
pază, că nu ştiu, eu sau ei, dar o să 
murim de frig”. Colonelul a plecat 
buimac spre secţii. A deschis uşile 
celulelor de pedeapsă, iar în prima 
a găsit doi tineri îmbrăcaţi doar în 
cămaşă care tremurau de frig. Era 
Arsenie Papacioc şi un tovarăş de 
suferință, Marin Naidim, pe care 
gardienii i-l băgaseră în celulă. Co- 
lonelul a dat dispoziţie ca deţinuţii 
de la izolare să fie trimişi la celule. 
Crăciun nu fusese lăsat de Dumne- 
zeu să facă aşa o crimă în noaptea 
sfântă, al cărui nume îl purta. 


pentru societatea decăzută. Ea 
dedica multe ore rugăciunii, 
iubea slujbele Bisericii şi pele- 
rinajele, strângea multe icoane, 
studia scrierile patristice cu 
multă sete, îndeosebi Scara 
Sfântului Ioan Sinaitul şi mai 
ales Sfânta Scriptură, după 
cum spunea şi buna ei prietenă, 
Lili Dehn: „ştia Biblia din 
scoarță în scoarță”. Tot ea spu- 
nea: „Dragostea de Dumnezeu 
a Alexandrei şi credinţa ei în 
milostivirea Lui este mai pre- 
sus de iubirea sa faţă de soț şi 
de copii”. Adesea mergea în Ca- 
tedrala Maicii Domnului din 
Kazan, iar la umbra unui stâlp, 
îngenunchea şi se ruga icoanei 
Preasfintei Născătoare de 
Dumnezeu din Kazan, fără a fi 
recunoscută de cei din jur. Do- 
rinţa ei de a nu ieşi în evidenţă 
şi de a se amesteca cu mulţi- 
mea, era de neconceput pentru 
cercurile aristocratice ale capi- 
talei, care considerau compor- 
tamentul împărătesei total ab- 


mii de exemplare din Sfânta 
Scriptură şi din Psaltire, cu ca- 
re soldaţii să îşi hrănească su- 
fletele. 


De asemenea, în aproape toate 
palatele regale funcționau spi- 
tale, iar ea (neluând în seamă 
propria sănătate şubredă) îm- 
preună cu fiicele sale, s-au ală- 
turat Crucii Roşii ca asistente 
medicale. Soldaţii bolnavi o 
iubeau pe țarină şi o căutau cu 
privirea. Mereu se oprea lângă 
ei şi cu multă dragoste îi îm- 
bărbăta, iar cei grav bolnavi 
mureau împăcaţi când ea înge- 
nunchea lângă patul lor în timp 
ce ei îşi dădeau ultima suflare. 
Uneori, când chirurgii îi spu- 
neau unui rănit că urma săi se 
facă o amputaţie sau că urma o 
operaţie grea, acela îi striga 
numele cu durere „Tarina! Vi- 
no lângă mine. Ţine-mă de mâ- 
nă ca să am curaj!”, iar Ale- 
xandra venea îndată. „Știind că 


La căpătâiul răniților, în timpul primului război mondial. 


aduci fericire, cum să nu te 
duci la bieţii răniţi şi să uiţi de 
tine însuţi? (...) Zâmbetele lor 
recunoscătoare sunt răsplata 
oricărei osteneli.”, scria împă- 
răteasa într-una dintre scriso- 
rile sale către prinţesa Luiza, în 
1915. 


Chiar înainte de tragedia din 
1918, când toată familia Roma- 
nov a fost ucisă, ei au fost tră- 
daţi şi abandonaţi. Împărăteasa 
a fost privită drept un duşman 
al Rusiei şi o „spioană a Ger- 
maniei”. Țarina Alexandra a 
păşit pe ultima sută de metri a 
vieţii sale răbdând toate calom- 
niile şi jignirile, ştiind că feri- 
ciți sunt cei prigoniţi pentru 
dreptate. Intr-o scrisoare din 
timpul ultimului Crăciun, îm- 
părăteasa scria: „Poate urarea 
Crăciun fericit! Sună ca o glu- 
mă acum, dar ... El Îşi va ară- 
ta mila Sa când va veni vre- 
mea, iar până atunci trebuie 
să aşteptăm cu răbdare. Nu 
putem schimba ce se va întâm- 
pla, ci doar să credem şi să ne 
rugăm şi să nu ne pierdem 
dragostea faţă de EL.” 


G.M. 

Craciunul la romani 


în diferite epoci istorice 


Secolul al XVI-lea 


Franco Sivori, secretarul domnito- 
rului Petru Cercel, nota că întotdeau- 
na Crăciunul se sărbătorea în chip 
deosebit. Între altele, oamenii îşi fac 
daruri unul altuia, iar toţi duşmanii 
se împacă. În prima zi de Crăciun, de 
dimineaţă, în prezenţa boie- 
rilor, domnul îmbrăca caba- 
niţa (mantia îmblănită) pri- 
mită de la sultan la învesti- 
rea sa în funcţie. În această 
zi slujba de dimineaţă se 
ţinea în Biserica cea Mare. 
Asemănarea cu ceremonialul 
obişnuit la Bizanţ era evi- 
dentă. La ieşirea din biseri- 
că, avea loc împărţirea daru- 
rilor, domnul putând să se 
arunce cu bani de aur pentru 
oşteni şi calici. Se împărțeau 
celor săraci mâncare bună şi 
haine din postav ieftin, adu- 
se uneori special din Bistriţa 
transilvană. Domnul muntean dăru- 
ia veşminte tuturor curtenilor, dre- 
gătorilor, slujbaşilor şi oştenilor, 
fiecăruia după treapta sa, unora ţe- 
sături de mătase, altora stofe de lâ- 
nă. Arhiereii şi egumenii primeau şi 
ei veşminte de cinste, din satin, iar 
preoţii şi diaconii din bumbac. 


Secolul al XVII-lea 


Paul de Alep descrie câteva momen- 
te: 


Patriarhul ajunge în Târgovişte, sca- 
unul de domnie al lui Matei Basarab, 
în Ajunul sărbătorii Crăciunului. EI 
este primit de domnitor în biserică şi 
ia parte la toate serviciilor religioase. 


Apoi, domnul împreună cu ostaşii şi 
suita militară, socotită la peste 
10.000 de oameni, se duce la vână- 
toare, căci tradiţia cerea ca în atare 
zile să fie servite la masa domnitoru- 
lui bucate din propriu său vânat. 
Seara, domnitorul se întors încărcat 
cu un vânat imens: porci sălbatici, 
iepuri, vulpi, urşi şi păsări sălbatice, 
precum cocori, becaţe, turturele. 

a ape: Dia a 


e ă - 
ce 


Slujba de Crăciun a fost săvârşită 
chiar de patriarh, iar domnitorul 
fiind bătrân, nu a avut puterea de a 
sta în picioare de la început până la 
sfârşit. Apoi, domnitorul ieşi în bal- 
conul cel înalt, iar patriarhul îl bine- 
cuvântă, domnitorul aruncă mulţime 
de bani la soldaţi şi săraci. A urmat 
banchetul: „Cu ocazia aceasta, boie- 
rii cei mari se îmbrăcară în costume- 
le lor regale de onoare, fiind acesta 
obiceiul la sărbătorile mari, şi în 
acea zi steteră şi serviră la masa de la 
început până la sfârşit. Dar de a do- 
ua zi, boierii prânziră cu domnitorul 
şi alţii servesc, după regula de peste 
an. De câte ori se aduceau farfuriile 
cu mâncare din bucătărie, băteau 
tobele, sunau trâmbiţele şi se auzea 
pătrunzătorul sunet al fluierelor. De 
câte ori bea domnitorul sunau iar 


trâmbiţele şi se descărcau trei tu- 
nuri, de se cutremura pământul. Așa 
a mers până seara, domnitorul şedea 
cu capul gol şi închina adesea cu pa- 
hare mari de câte o oca de vin. Mai 
întâi s-au închinat trei cupe în onoa- 
rea sărbătorii, apoi alte trei în onoa- 
rea patriarhului, pe urmă iar şi iar în 
numele domnitorului. 


Mai înainte de plecare, dom- 
nitorul distribuia veşminte de 
onoare la capii clerului şi la 
egumenii mănăstirilor dom- 
neşti, care erau primiţi la ban- 
chetele domneşti. Atunci, pa- 
triarhului, care era de faţă, i s- 
a dat un veșmânt de catifea, 
apoi patriarhul a fost înapoiat 
la mănăstire cu trăsura, în- 
conjurat de un şir de seimeni 
şi dorobanţi armaţi cu lănci şi 
spade şi care mergeau înain- 
tea şi în urma trăsurii. 


Cetele de urători ajungeau la 
Vodă după ce, dimpreună cu 
preoţi, citeţi şi corişti, purtând icoa- 
ne, îi vizitaseră pe boieri şi pe proto- 
pop, „cântând Naşterea lui Hristos“ 
şi „fiecare om săruta icoana şi lă dă- 
dea ceva“. Urmau apoi „toboşarii, 
lăutarii, flautiştii şi fluieraşii“. 


Celebrarea Crăciunului începea cu o 
zi înainte — Ajunul Crăciunului -, şi 
se putea prelungi şi după ziua sfântă. 
În Ajun se oficia slujba, cu mare so- 
lemnitate, după ce a fost anunţată 
începerea ei prin tragerea clopotului. 
Pentru acest eveniment, „biserica a 
fost împodobită cu flori şi cu busu- 
ioc”, iar participanţii, ierarhi şi mi- 
reni, „s-au îmbrăcat de sărbătoare, 
cu cele mai bune şi scumpe veşmin- 
te. Pe un tetrapod, în mijlocul biseri- 
cii era aşezată icoana Naşterii Dom- 
nului. Ea era sărutată de ierarh în 

timpul slujbei, apoi i se vor închina, 
pe rând, şi mirenii. În desfăşurarea 
acestei slujbei erau rezervate 
„cântăreţilor” mireni unele momen- 
te în care interveneau, completând 
rugăciunile şi citirile preoţilor. 


Secolul al XVIII-lea 


La curtea Sfântului Constantin 
Brâncoveanu ritualul sărbătorilor 
de iarnă şi a Crăciunului sunt ase- 
mănătoare. Italianul Anton-Maria 
del Chiaro, secretarul domnitoru- 
lui, aduce informaţii noi despre ce- 
remonialul mesei de la Curtea Voie- 
vodului. „Dacă unul dintre come- 
seni strănuta la masă, i se dădea un 
pahar cu vin şi i se făceau daruri în 
ţesături de postav sau atlas. La în- 
cheierea ospăţului, se aducea o plă- 
cintă mare în care se aflau cincizeci 
de galbeni, dar şi răvaşe amuzante.” 


XXX 


Cartea de bucate a stolnicului Con- 
stantin Cantacuzino, de la începutul 
secolului al XVIII-lea, vorbeşte şi ea 
despre ceea ce se consuma în mari- 
le sărbători la Curtea Brâncoveni- 
lor: peşte, legume, carne de vițel, 
oaie, iepuri, vânat, salate, vutci 
(lichioruri), vinuri, dulceţuri etc.. 


Del Chiaro vorbeşte despre coşurile 
cu cozonaci, care încheiau ospăţul 
de Crăciun. Alimentele autohtone 
primeau aroma  condimentelor, 
fructelor exotice, zahărul de Ve- 
neţia sau uleiul de măsline grecesc. 
La masă se servea cafea, vinuri lo- 
cale dar şi aduse din Orient şi Occi- 
dent, după cum indică registrele 
vamale ale vremii. 


Secretarul florentin arată cum ma- 
rii demnitari aduceau domnului în 
semn de omagiu „daruri constând 
din covoare persiene sau potire tur- 
ceşti cu capace de argint aurit, lu- 
crate artistic, cu flori în filigrană”. 
Ceremonia „înmânării darurilor lui 
Vodă” era urmată de discursul ma- 
relui logofăt, care în numele tuturor 
„urează Principelui şi familiei sale 
toate fericirile pentru binele patriei, 
guvernată de el cu dreptate şi pă- 
rintească milă”. Apoi, toţi boierii 
merg şi sărută pe rând mâna dom- 
nului, care le aduce în câteva cuvin- 
te mulţumiri, „asigurându-i de do- 
rinţa sa de a guverna patria ca pă- 
rinte, şi nu ca stăpân”. 


În ciuda luxului de la curte, domnul 
ţării nu uita niciodată pe cei care se 
aflau în lipsuri şi nevoi, le dăruia 
mese îmbelşugate şi îi miluia pe 


săraci, fiindcă ştia că bucuria ade- 
vărată a sărbătorii pătrundea în 
suflet când se afla în comuniune cu 
toţi, bogaţi şi săraci. 


XXX 


Contele de Landry, fiind o vreme 
oaspete la curtea lui Mihail Suţu, 
are ocazia să ia parte la manifestări- 
le organizate cu ocazia Crăciunului, 
pe care le consemnează. 


Foarte de dimineaţă, domnitorul, 
înveşmântat „în samure azurii”, 
mergea în spătărie (sala tronului) 
unde primea de la spătar însemnele 
domniei (topuzul, sabia, cuca), du- 
pă care se îndrepta, „cu toată para- 
taxis, adecă orânduiala boierimii 
sale” spre paraclisul curţii dom- 
neşti. Alaiul era alcătuit din sute de 
persoane, de la oşteni şi gărzi dom- 
neşti, până la boieri, boiernași şi 
slujitori. In biserică îl aşteptau mi- 
tropolitul, episcopii şi marii dregă- 
tori ai ţării care îşi etalau însemnele 
funcţiei, îmbrăcaţi în straie de aur, 
cusute cu mărgăritare sau pietre 
scumpe. Bineînţeles, ierarhia dicta 
împărţirea spaţiului în lăcaş, rân- 
duiala locurilor. Stând „pe piatra 
cea de mijloc”, vodă se închina că- 
tre icoana Mântuitorului şi cea a 
Maicii Domnului, către uşile împă- 
răteşti, îndreptându-se apoi spre 
strana domnească „săpată în lemn 
şi poleită cu aur”, nu înainte de a 
recunoaşte, „cu oarecare shimă de 
smerenie”, prezenţa mitropolitului 
şi a boierilor. 


Printre ceremoniile de după-amiază 


se distingea închinarea la icoana 
Naşterii Domnului, urmată de mo- 
mentul citirii oraţiilor sărbătorii 
(encomionul), îndatorire importan- 
tă a logofătului. Ziua nu se putea 
încheia fără schimbul de daruri, 
vodă primind ofrandele supușilor, 
la rândul său remunerând cu câte 
un galben oratorul, preoţii şi cântă- 
reţii. 


„Soldaţii de gardă, servitorii, for- 
mează şi ei coruri şi sunt primiţi în 
saloanele domneşti, unde capătă 
daruri, fructe exotice, mere poleite, 
bani de aramă şi colaci.” 


Concomitent, „coruri de copii, cu 
ciudate stele pictate”, începeau a 
colinda străzile, „cântând imnuri şi 
legende asupra Naşterii Domnului”. 


Secolul al XIX-lea 


Un copil poartă o stea enormă, pic- 
tată şi decupată; el este urmat de 
magi îmbrăcaţi oriental; escorta 
este formată din soldaţi romani, 
ţinând lănci în mâna dreaptă. Fie- 
care individ este înarmat cu câte o 
făclie şi cortegiul se plimbă prin 
oraş, din poartă în poartă, din casă 
în casă, recitând colinde, un fel de 
balade religioase, care amintesc de 
Crăciunul nostru străvechi. (Jean 
Ubicini, jurnalist francez care se 
afla la Bucureşti în timpul Revo- 
luţiei de la 1848) 


Copiii din mahalalele bucureştene, 
văzuţi de artiştii vremii, sunt redați 
cu picioruşele îngreunate de cizmu- 


